《望海潮 沈寐叟海日楼图，次秦淮海韵》
清代·吴湖帆

大江东去，高城北望，愁萦旧梦宣华。魂断夜潮，神游故国，那堪宣目尘沙。

禁骑逐羊车。对青镫无语，霜鬓寻加。怕问中原，不知今日是谁家。

还听隐隐悲笳。念离宫淡月，上苑凄花。一片素怀，千行别泪，伤心只自堪嗟。

山外夕阳斜。想茂陵烟树，空老啼鸦。叶乱长安，凤楼何处恨无涯。